就嚟爸爸節喇,諗好去邊度食飯未?如果你嘅爸爸同我A姐嘅爸爸一樣鍾意食中菜,呢間位於銅鑼灣希慎廣場嘅名館值得推介,有特色得嚟味道都相當唔錯。不過,其實每日都可以喺爸爸節,一於提早慶祝啦!
和麻醬雞絲粉皮
點解粉皮唔係白色嘅?原來呢度係用紅薯粉粉皮,食落厚身同比較有口感。配上無得輸嘅麻醬,好惹味呀!當然唔少得青瓜同雞絲啦。
蜜糖芝麻雞中翼
雞翼外皮脆卜卜,肉身嫩口。但最吸引係雞翼面頭嘅蜜糖同芝麻,好香口好juicy。
天山雪蓮燉海星湯
唔好以為呢個功夫茶壺係茶呀,其實呢個係燉湯嚟架。今日就叫咗個天山雪蓮燉海星湯,落足料,味道香濃,無味精。同M佬都人一杯又一杯,夾夾埋埋都有十杯。
名館蝦餃皇
一籠有4大粒,皮薄之外,大蝦仲要勁彈牙。
欖角肉鬆蒸秋葵
秋葵係健康食物,大家都知,所以我哋今日都叫咗欖角肉鬆蒸秋葵,為一向只有清淡煮法嘅秋葵大平反。
蜂蜜柚子蝦球
夏天熱到無乜胃口,但呢款蜂蜜柚子蝦球,酸酸甜甜,夠晒清新。
和風櫻花蝦炒飯
爸爸終無飯不歡,所以就叫咗和風櫻花蝦炒飯,滿由一吓佢個飯桶胃。呢個炒飯量好多,除咗有大量櫻花蝦,仲有粟米、毛豆、雞蛋等,飯底炒得乾身,配埋炒香嘅櫻花蝦,令飯都多了櫻花蝦嘅香氣。
名館 Ming Bistro
地址:銅鑼灣軒尼詩道500號希慎廣場14樓1401號舖
營業時間:星期一至日 11:30 – 23:00
電話:+852 2180 6578
(記住Like同Share畀朋友)